ກອງປະຊຸມອົງການປົກຄອງນະຄອນຫຼວງວຽງຈັນ (ນວ) ຄັ້ງທີ 10 ຈັດຂຶ້ນວັນທີ 24-25 ພຶດສະພາ 2017 ທີ່ຫ້ອງວ່າການປົກຄອງ ນວ ເປັນປະທານຂອງທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ມີບັນດາຫົວໜ້າ ຮອງຫົວໜ້າພະແນກການເຂົ້າຮ່ວມ.
ກອງປະຊຸມຮ່ວມລະຫວ່າງຄະນະປະຈຳພັກ ຄະນະປະຈຳສະພາປະຊາຊົນ ແລະ ອົງການປົກຄອງນະຄອນຫຼວງວຽງຈັນ ໄດ້ຈັດຂຶ້ນວັນທີ 10 ພຶດສະພາ 2017 ຢູ່ຫ້ອງວ່າການປົກຄອງນະຄອນຫຼວງວຽງຈັນ ໂດຍເປັນປະທານຂອງທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ມີຄະນະປະຈຳສະພາປະຊາຊົນ ອົງການປົກຄອງນະຄອນຫຼວງວຽງຈັນ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ວັນທີ 17 ມີນາ 2017 ຢູ່ຫ້ອງວ່າການປົກຄອງນະຄອນຫຼວງວຽງຈັນ (ນວ) ທ່ານທອງລຸນ ສີສຸລິດ ນາຍົກລັດຖະມົນຕີໄດ້ລົງພົບປະໂອ້ລົມຕໍ່ກອງປະຊຸມຄົບຄະນະບໍລິຫານງານພັກ ນວ ຄັ້ງທີ 8 ສະໄໝທີ VI ເພື່ອຊຸກຍູ້ໃຫ້ອົງຄະນະພັກ ນວສືບຕໍ່ຈັດຕັ້ງປະຕິບັດວຽກງານຊີ້ນຳ-ນຳພາການພັດທະນາເສດຖະກິດ-ສັງຄົມຢູ່ ນວ ໃຫ້ມີຄວາມເຂັ້ມແຂງຮອບດ້ານ.
ເນື່ອງໃນໂອກາດທີ່ອົງຄະນະພັກອຳນາດການປົກຄອງ ນວ ພວມຈັດຕັ້ງປະຕິບັດວຽກງານປັບປຸງປົວແປງພັກໃຫ້ມີຄວາມເຂັ້ມແຂງຮອບດ້ານພ້ອມກັບການກະກຽມກອງປະຊຸມສະໄໝສາມັນ ເທື່ອທີ 3 ຂອງສະພາປະຊາຊົນ ນວຊຸດທີ I ທັງນີ້ເພື່ອແນໃສ່ເຮັດໃຫ້ສະພາບລວມຂອງການຈັດຕັ້ງປະຕິບັດວຽກງານພັດທະນາເສດຖະກິດ-ສັງຄົມຂອງນວ ໃນຊຸມປີຕໍ່ໜ້າ ມີການເຕີບໃຫຍ່ເຂັ້ມແຂງຮອບດ້ານຕອບສະໜອງໄດ້ຄວາມຮຽກຮ້ອງຕ້ອງການໄລຍະໃໝ່ຂອງພັກ-ລັດ ແລະນຳພາປະເທດຊາດຫຼຸດພົ້ນອອກຈາກສະຖານະພາບປະເທດດ້ອຍພັດທະນາ ໃນປີ 2020 ໃຫ້ປາກົດຜົນເປັນຈິງ.
ກອງປະຊຸມຄົບຄະນະບໍລິຫານງານພັກຮ່ວມກັບອົງການປົກຄອງນະຄອນຫຼວງວຽງຈັນ (ນວ) ຈັດຂຶ້ນລະຫວ່າງວັນທີ 15-17 ມີນາ 2017 ທີ່ຫ້ອງວ່າການປົກຄອງ ນວ ໂດຍເປັນປະທານຂອງທ່ານສິນລະວົງ ຄຸດໄພທູນ ກຳມະການກົມການເມືອງສູນກາງພັກ ເລຂາຄະນະພັກເຈົ້າຄອງ ນວ ບັນດາການນຳ ນວ ແລະ ພາກສ່ວນກ່ຽວຂ້ອງເຂົ້າຮ່ວມ.